Peter Gunn Theme

«**Peter Gunn**» er kjenningsmelodien for TV-serien *[[Peter Gunn]]*, komponert av Henry Mancini. Songen var opningssporet på det originale filmmusikkalbumet, *The Music from Peter Gunn*, som kom ut i 1959. Mancini vann ein Emmy Award og to Grammy-prisar for årets album og beste arrangement.

I sjølvbiografien sin, *Did They Mention the Music?* sa Mancini:

« 'Peter Gunn'-temaet kom meir frå rock and roll enn frå jazz. Eg brukte gitar og piano i samklang, og spelte det som i musikken er ein ostinato, som tyder obsternasig. Dette går att gjennom heile stykket, og gjev ein skummel effekt, med nokre skremande saksofonlydar og skrikande brass. Stykket har berre ein akkord og ei superenkel topplinje.»


Det vart skrive tekst til songen av Jay Livingston og Ray Evans og denne vart først spelt inn i 1964 av Sarah Vaughan i eit arrangement av Bill Holman på albumet hennar *Sarah Vaughan Sings the Mancini Songbook*. Mancini spelte òg inn ein vokal versjon kalla «Bye Bye» som finst på filmmusikkalbumet hennar *Gunn...Number One!* frå 1967.

Trompetisten Ray Anthony gav ut den første singelversjonen av songen, på Capitol Records i 1959. Denne var arrangert av Mancini og han hadde med seg tenorsaksofonisten Plas Johnson. Singelen nådde åttandeplassen på *Billboard* Hot 100 og 12. plassen på R&B-lista.

## Andre versjonar
Songen er blitt spelt inn av mange andre artistar, mellom anna ein populær versjon av gitaristen Duane Eddy. Innspelinga hans av songen nådde andreplassen på singellista i Australia, sjetteplassen på UK Singles Chart og 27. plassen på ''Billboard'' Hot 100 i 1959. Songen finst på albumet *[[Especially for You av Duane Eddy|Especially for You]]* frå 1959.  Innspelinga vrt produsert av Lee Hazlewood og Lester Sill.

*Pete Candoli and His Orchestra gav ut songen på ein EP i 1959 kalla «Peter Gunn Cha Cha».
*Ted Heath and His Music gav ut songen om B-sida til singelen «Sermonette» i 1959.
*Shelly Manne spelte inn ein versjon på *[[Shelly Manne & His Men Play Peter Gunn]]*, som kom ut på singel i 1959.
*The Kingsmen gav ut ein versjon i 1965 på albumet *[[The Kingsmen On Campus]]*. 
*Deodato gav ut ein versjon av songen in 1976 som nådde 20. plassen på danselista, 84 plassen på *Billboard* Hot 100 og 96. plassen på R&B-lista.
*Emerson, Lake & Palmer gav ut ein versjon på singel i 1979 i Canada.
*Aretha Franklin og The Blues Brothers gav ut ein versjon av songen som ein medley med «Think» i 1980. Denne nådde 39. plassen på danselista.
*Art of Noise gav ut ein versjon av songen med Eddy i 1986. Denne nådde andreplassen på dance-lista, åttandeplassen i Storbritannia, 14. plassen i Canada, og 50. plassen på *Billboard* Hot 100. Han kom ut i 1986 på albumet *[[In Visible Silence]]*.
*Isabel Rose spelte inn ein versjon i 2014 på albumet *Trouble in Paradise*.

## I populærkulturen
*Songen var inspirasjon for The B-52's-songen Planet Claire, skriven i 1977 og gjeven ut på debutabumet og soms ingel i 1979. Gitaristen Ricky Wilson var ein kjend fan av Mancini. 
*Versjonen til The Blues Brothers var med i filmen med same namn frå 1980.
*Songen vart nytta i det populære arcade-spelet *[[Spy Hunter]]* i 1983, då utviklaren Midway ikkje klarte å få rettar til å nytte James Bond-temaet. Peter Gunn-temaet vert framleis nytta i dei fleste nyutgjevingane av spelet i dag.
*Ray Anthony sin originalversjon frå 1959 var med i filmen *[[Sixteen Candles]]* frå 1984. 
*Songen vert nytta i opninga av sesong 3 av TV-serien *[[The Sopranos]]*, miksa med The Police-songen «Every Breath You Take» og Steely Dan sin «Dirty Work».
*Clarence Clemons spelte ein versjon av filmmusikken i 1985 i filmen *[[Porky's Revenge]]*
*Ein versjon av songen finst i spelet *[[Rock n' Roll Racing]]*.
*Songen vart nytta i Monty Python-sketsjen The Bishop i sesong 2, episode 17 av TV-serien *[[Monty Python's Flying Circus]]*.
*Art of Noise-versjonen er blitt nytta i trailerar for fleire filmar, mellom anna animasjonsfilmen *[[Cool World]].*
*I TV-serien *[[How I Met Your Mother]]* vart ein versjon av songen nytta i sesong fem i episoden «The Rough Patch».

## Kjelder


**Denne artikkelen bygger på «[[:en:Peter Gunn (song)|Peter Gunn (song)]]» frå ,  den 13. februar 2017.*